A illa do tesouro

Unha pousa na costa,

Un vello lobo de mar,

Un Can-Negro malas pulgas,

Un cego bastón en man,

Un mapa ben agochado,

Un espelido rapaz,

Un fato de bucaneiros,

Un papagaio a falar,

Un pirata na cociña,

Un pipote de mazás,

Unha goleta elegante,

Un maléfico sinal,

Unha recóndita illa,

Un escondido gardián,

Unha terrible batalla,

Un tesouro colosal,

E unha voz a repetir,

Unha voz está a cantar

Unha cantiga que di

Que quince homes van

Dentro do cofre do morto

Ha, ha, ha, ha, ha, ha, ha, ha...

E unha botella de ron...

Que aventura tan xenial!

**Poesía.-** É unha forma de literatura que emprega a función estética da lingua e tamén o seu ritmo. Para crear o ritmo usamos o número de sílabas, a acentuación e a rima.

**Rima.-** é un recurso de repetición (de sons) que axuda a darlle musicalidade ao poema. Como se consegue? Partimos sempre da última vogal acentuada na última palabra do verso. Podemos repetir todas as vogais ou tanto vogais como consoantes.

Se só repetimos vogais falamos de **rima asonante**.

Se repetimos vogais e consoantes falamos de **rima consonante**. Ao repetir máis sons o efecto sonoro é máis rotundo (ten máis musicalidade).

**Verso**.- é cada unha das frases que vemos nunha poesía.

**Estrofa**.- Cada un dos parágrafos que vemos nunha poesía.